Lingua siciliana e lingua taliana

La lingua siciliana (o lu sicilianu) è na lingua rumanza (neolatina) e mostra na granni simigghianza câ lingua taliana, essennu macari chista na lingua rumanza; assai simigghianzi havi macari cu àutri lingui appartinenti ê lingui rumanzi (Catalanu, Francisi, Corsu, Gallegu, Portughisi, Sardu, Spagnolu), ma pô mutivu dâ scularizzazioni ntô sèculu passatu dê pupulazzioni di lingua matri siciliana ndirizzata sulamenti a la lingua taliana, oggi la simigghianza cô talianu (tuscanu littirariu) è assai cchiù forti ca ntô passatu. Pri tutti ssi mutivi, la traduzzioni "autumàtica" è pussìbbili, ma sulu 'n parti, picchì macari ca la lingua siciliana è na lingua latina, mèritanu di èssiri suttaliniati sti tri punti:
la storia dâ lingua siciliana è cchiù vecchia ancora di quannu agghicau lu latinu 'n Sicilia;
àutri lingui urigginari siciliani e nun-latini vìnniru parrati ntôn modu assai difunnutu;
pâ sò pusizzioni giugràfica, la Sicilia hà attraiutu nta l'èbbichi passati quasi tutti li pòpuli dû Miditirràniu. Ortri a lu latinu e lu talianu, s'attròvanu cchiù o menu tracci di tutti sti lingui: lu grecu, l'àrabbu, lu francisi, lu lummardu, lu alimannu, lu pruvinzali, lu catalanu, lu spagnolu.

 Lu vucabbulàriu 
La lingua siciliana havi tanti palori ca addirìvanu, comu ô talianu, dô latinu, ma havi macari assai palori ca addirìvanu di àutri lingui. 
 talianusicilianu
 anchemacari
 doveunni
 lavorotravagghiu
 moltiassai

 Grammàtica 
 L'artìculu 
Dô latinu "unus", l'artìculu non diterminativu talianu addiventa un/uno, mentri ca 'n sicilianu è un/nu/unu; "unas" 'n latinu, e 'n talianu una , 'n sicilianu è una/na . 

Dô latinu "ille/Illum", l'artìculu diterminativu talianu addiventa il/lo e ntô sicilianu lu sò aquivalenti è lu . "Illam" latinu, ca ntô talianu è la, currispunni macari 'n sicilianu cu la. Ntô talianu asìstinu pô prurali artìculi diffirenti: i, gli pî sustantivi di gèniri maschili, le pî fimminili. 'N sicilianu, c'è sulamenti n'artìculu li. 'N tutti li dui lingui, l'artìculu difinitu di singulari davanti a na vucali è arridduciutu a l'. .
L'artìculi partitivi asìstinu 'n tutti li dui lingui. Li fùrmanu tràmiti la pripusizzioni di.

 Diclinazzioni 
'N tutti li dui lingui si fòrmanu li casi pi mezzu di li pripusizzioni:

Li pripusizzioni da e di . 'N sicilianu, la pripusizzioni di currispunni ê pripusizzioni taliani da e "di". La siciliana di l  currispunni ê formi taliani dell (l'artìculu difinitu ntra di e na vucali). Li formi siciliani di lu, di la (aquivalenti ê taliani del, della) sunnu arriduciuti ô spissu a dû, dâ. La forma prurali di li (aquivalenti ê taliani dei, degli, delle) - a dî.La pripusizzioni a. 'N sicilianu a nun pigghia la facci ad davanti a na vucali. La siciliana a l'  currispunni a li formi taliani all' , (l'artìculu difinitu ntra a e na vucali). Li formi siciliani a lu, a la, (equivalenti di li taliani al/allo, alla) sunnu arriduciuti spissu a ô, â. La forma di prurali a li (aquivalenti di li taliani ai, agli, alle) - a ê.La pripusizzioni in. 'N sicilianu,  'n o nta currispùnninu a la palora taliana in. La siciliana nta l'  currispunni a li formi taliani nell'  (l'artìculu difinitu ntra in e na vucali). Li formi siciliani nta lu, nta la (aquivalenti a li taliani nel/nello, nella) sunnu arriduciuti spissu a ntô, ntâ. La forma di lu prurali nta li (aquivalenti a li taliani nei, negli, nelle) - a ntê.La pripusizzioni per. La palora siciliana pi , e davanti a na vucali - p' , currispunni a la palora taliana per.La pripusizzioni con. La palora siciliana cu , raramenti cun, currispunni a la palora taliana con.La pripusizzioni su. La palora siciliana supra ca nun è unita cu l'artìculu, currispunni a la palora taliana su. P'asempiu, li palori taliani sul/sullo, sulla hannu 'n sicilianu li formi supra lu, supra la, ecc.La pripusizzioni tra.''' La parola siciliana ntra currispunni a la parola taliana tra.

<table border="1">
  Li pripusizzioni sèmprici

 talianusicilianu
 didi
 aa
 dadi
 in'n o nta
 susupra
 concu
 perpi o pri
 fratra o ntra
 tratra o ntra

Sulamenti arcuni di li pripusizzioni sèmprici fòrmanu n'ùnica palora cu l'artìculu:
<table border="1"> Li pripusizzioni articulati siciliani
</tr>
 li (le)
 lu (lo)
 la
 di
 dî
 dû/dô'
dâ 
<tr>
 a
 ê
ô 
â 
<tr>
 cu
 chî/chê
cû/cô 
câ 
 pi
 pî/pê
pû/pô 
pâ 
 nta
 ntî/ntê
ntû/ntô 
ntâ

<table border="1"> Li pripusizzioni articulati taliani
</tr>
 il l'
 lo
 la
 i
 gli
 le
 di
 del
 dell'
dello 
della 
dei 
degli
 delle
 a
 al
all' 
allo 
alla 
ai 
agli 
alle
 da
 dal
dall' 
dallo
dalla 
dai
dagli
dalle
 in
 nel
nell'
nello
nella
nei 
negli 
nelle 
 su
 sul
sull' 
sullo 
sulla 
sui 
sugli 
sulle 

 Li cunciunzzioni 
'N talianu la "e" e la " a" davanti a na vucali addivèntinu "ed" e "ad", mentri ca 'n sicilianu arrèstanu "e" ed " a", senza la junta dâ "d". L'aggettivu 
L'avverbiu sicilianu cchiù currispunni a l'avverbiu talianu più, sirvennu â furmazzioni di lu cumparativu di supiriuritati. 

 Lu verbu 
Li verbi taliani ca accumìncianu cu di-, ri- 'n sicilianu sunnu priciduti pi ad- o ar -. P'asempiu, t. divenne - scn. addivinni.

 La cuniugazzioni di li verbi ausiliari (arcuni formi) 
  Lu verbu "essere -
èssiri"

  talianu
 sicilianu
 La furma grammaticali

  essere
 èssiri
 nfinitu

  è
 è
 prisenti nnicativu, terza pirsuna, singulari

  sono
 sunnu
 prisenti nnicativu, terza pirsuna, prurali

  è stato
 havi statu
 passatu pròssimu nnicativu, terza pirsuna,
singulari

  sono state
 hannu stati
 passatu pròssimu nnicativu, terza pirsuna,
prurali

  era
 era
 mpirfettu nnicativu, terza pirsuna, singulari

  erano
 èranu
 mpirfettu nnicativu, terza pirsuna, prurali

  sarebbe
 vinissi a; avissi
 cunnizziunali prisenti, terza pirsuna, singulari 


  Lu verbu "avere - aviri"

  talianu
 sicilianu
 La furma grammaticali

  avere
 aviri
 nfinitu

  ha
 havi
 prisenti nnicativu, terza pirsuna, singulari

  abbiamo
 avemu
 prisenti nnicativu, prima pirsuna, prurali

  hanno
 hannu
 prisenti nnicativu, terza pirsuna, prurali


 La furmazzioni di arcuni furmi di verbi 
'N ginirali, li verbi siciliani si cuniuganu 'n modu cchiù rigulari ca li sò equivalenti taliani, p'asempiu: t. tradotto - scn. traduciutu.

Ntô caso unni lu cumprimentu servi di prunomi pirsunali juciutu cô verbu, 'n sicilianu lu prunomi si scrive â fini dû verbe, senza canciari furma ô verbu, signannu l'accentu unni iddu casca, p'asempiu: it. dargli - scn. dàricci. Lu stissu succedi cô prunomi pirsunali rifressivu si, per esempio: it. darsi - snc. dàrisi.

Lu sicilianu, -ìa- currispunni a li gruppi taliani -eva-, -ava- e -iva- 'n mperfettu, p'asempiu: t. potevano - scn. putìanu, t. proponeva - scn. prupunìa.

'N sicilianu, la tirminazzioni -au currispunni a la tirminazzioni -ò 'n terza pirsuna di singulari di passatu sìmprici (prima cuniugazzioni): t. approvò - scn. approvau.

'N sicilianu, la tirminazzioni -amu, (prima cuniugazzioni), o -emu) (secunna, terza cuniugazzioni), currispunni a la tirminazzioni -iamo 'n prima pirsuni di prurali di prisenti: t. osserviamo - scn. ussirvamu, t. definiamo - scn. addifinemu.

'N sicilianu, si forma lu passatu pròssimu nnicativu (cumpostu) cchiuttostu tràmiti lu verbu ausiliari "aviri" ca "èssiri".

 Lu prunomu 
 Li prunomi pirsunali 
La palora siciliana iddu (prurali iddi), currispunni a li prunomi taliani di terza pirsuna singulari di gèniri maschili egli, lui, esso.

 Li prunomi pussessivi 
Sulamenti un prunomu sicilianu sò currispunni a li prunomi pussessivi taliani di terza pirsuna (suo, sua, suoi, sue, loro).

 Li prunomi dimustrativi 
Li prunomi dimustrativi stu, sta, e davanti a la palora accuminciata di na vucali - st' currispùnninu ê prunomi taliani  dimustrativi questo, questa ecc.

La palora siciliana chistu currispunni a li prunomi di lu sustantivu questo, ciò.

La palora siciliana ci currispunni a lu prunomu pirsunali talianu gli.

 Li prunomi rilativi 
Lu prunomu rilativu sicilianu chi, riduttu davanti a na vucali, currispunni a lu prunomu rilativu talianu che. La palora ca currispunni a la palora che comu cunciunzzioni.

 L'avverbiu 
L'avverbi spissu ncuntrati (paraguni):
  talianu
 sicilianu
  dove
 unni
  molto
 tantu
  poi
 appoi
  quando
 quannu

'N sicilianu, accussì comu a lu talianu, si fùrmanu macari l'avverbi pi mezzu di tirminazzioni -menti (talìa "Li suffissi").

 Li diffirenzi di urtugrafìa 
Li diffirenzi di urtugrafìa arrisurtanu dê diffirenzi di prununcia.

 L'accentuazzioni di l'accenti 
Ntê palori siciliani, ginerarmenti, l'accentu casca ntâ stissa sìllabba di l'aquivalenti palora taliana. 'N sicilianu, siddu l'accentu nun casca ntâ penùrtima sìllabba (p'asempiu: ntê palori di etimoluggìa greca tirminanti pi -icu, -ica ecc.), si segna la vucali accentata, p'asempiu: t. tecnica - scn. tècnica, t. via - scn. vìa.

 Li diffirenzi dê littri e dî gruppi di littri 
 La littra nun accintata o 'n talianu si trasfurma ntâ littra nun accentata u 'n sicilianu. L'accentata o nun subbisci canciamenti 'n sicilianu. Stu principiu havi li eccezzioni, tuttavìa si ponnu ussirvari arcuni rigularitati: 
 'N sicilianu, la littra u currispunni ntâ tirminazzioni a la littra taliana nun accentata tirminali o.
 'N sicilianu, la littra u currispunni a la littra taliana accentata o davanti a r, quannu chista  veni prima di na vucali, p'asempiu: t. onore - scn. onuri, t. allora - scn. allura.
 'N sicilianu, la littra u spissu currispunni a la littra taliana o nta li paroli monosillàbbichi, p'asempiu: t. non - scn.nun.
 La littra nun accentata e 'n talianu, si trasfurma 'n sicilianu ntâ lttra nun accentata i. L'accentata e 'n talianu, nun havi canciamenti 'n sicilianu. Stu principiu havi l'eccezzioni, tuttavìa si ponnu ussirvari arcuni rigularitati:
 'N sicilianu, la littra i currispunni ntâ la tirminazzioni â littra taliana nun accentuata tirminali e.
 Nta l'aggettivi di nazziunalitati, la tirminazzioni siciliana -isi o -isa, secunnu lu gèniri (màsculu o fìmmina), currispunni a la tirminazzioni taliana -ese, p'asempiu: t. catanese (màsculu o fìmmina) - scn. catanisi (màsculu) , catanisa (fìmmina). 
 Lu dittongu talianu uo si trasforma ntô sicilianu o, p'asempiu t. nuova - scn. nova, t. uomini - scn. òmini.  Stu princìpiu, pirò, nun si àpprica quannu la u dô dittongu uo è siguitata dâ tirminazzioni -ono 'n secunna pirsona prurali prisenti, p'asempiu: it. seguono - scn. sequinu.
 Lu gruppu di littri talianu ea si trasforma 'n ia 'n sicilianu, p'asempiu: t. reale - scn. riali. Ntô stissu modu succedi cu àutri gruppi di littri cu e e na vucali: t. teoria - scn. tiurìa.
 Lu gruppu talianu ns si trasforma 'n nz 'n sicilianu, p'asempiu: t. considerato - scn. cunzidiratu, t. senso - scn. senzu. 
 Lu nessu talianu nd si trasforma 'n nn 'n sicilianu, p'asempiu: t. quando - scn. quannu.
 Lu nessu talianu mb si trasforma 'n mm 'n sicilianu, p'asempiu: t. bambino - scn. bamminu.
 'N sicilianu, spissu veni aliminata la nizziali latina i, p'asempiu: t. importante - scn. mpurtanti.
 Lu raggruppu sicilianu qu currispunni a lu gruppu talianu gu dopu e, davanti a na vucali, p'asempiu: t. prosegue - scn. prusequi.
 Lu raggruppu sicilianu nc currispunni a lu gruppu talianu ng davanti e o i.
 Lu raggruppu sicilianu ase- currispunni a lu gruppu talianu nizziali ese- , p'asempiu: t. esempio - scn. asempiu.
 'N sicilianu, r currispunni a la littra taliana l dopu li cunzunanti b, p, r o davanti a li cunzunanti c, m, p, t , p'asempiu: t. parlare - scn. parrari, t. attualmente - scn. attuarmenti, t. semplice - scn. sìmprici, t. alcuni - scn. arcuni. Li eccezzioni: t. altro - scn. àutru (u currispunni a la littra taliana l), t. Irlanda - scn. Irlanna.
 Lu raggruppu sicilianu gghi currispunni a lu gruppu talianu gli (ma nun a l'artìculu), p'asempiu: t. famiglia - scn. famigghia.

 Raddoppiu di li cunzunanti 
 La littra taliana g dopu na vucali, davanti a i o e, si raddoppia 'n sicilianu, p'asempiu: t. ragione - scn. raggiuni.
 La littra taliana z dopu na vucali, davanti a i o e, si raddoppia 'n sicilianu, p'asempiu: t. polizia - scn. pulizzìa.
 La littra taliana b dopu na vucali, davanti a i, e o r, si raddoppia 'n sicilianu, p'asempiu: t. liberale - scn. libbirali. Chistu nun sarva lu raggruppu mbr : t. membro - scn. mèmmiru''.

 Li prifissi e li suffissi 
 Li prifissi 

  talianu
 sicilianu
  auto-
 auto- autu-
  con-
 cun-
  de-
 di-
  in-
 n-
  inter-
 ntir-, nter-
  pro-
 pru- (pro- unni l'accentu casca a sta sìllabba)

 Li suffissi 

  talianu
 sicilianu
  -bile
 -bbili (l'accentu a la stissa vucali, comu 'n talianu)
  -logia
 -luggìa
  -mente
 -menti
  -ore (asicuturi di attivitati, singulari)-ori (prurali)
 -uri-ura
  -tà
 -tati
  -zionale
 -zziunali-ziunali (dopu na cunzunanti)
  -zione
 -zzioni-zioni (dopu na cunzunanti)

Vuci currilati
 Vucali mòbbili
 Fàusi amici nnâ lingua siciliana

Catigurìa:Linguìstica
Catigurìa:Lingua siciliana
Catigurìa:Lingui rumanzi